BULETINUL SOCIETĂŢII DE ŞTIINŢE 



PROCES-VERBAL 



Al şedinţei dela 3 Decemvrie 1907 



Şedinţa se deschide la orele 8.40' sub preşedenţia d-lui Profesor 

 C. Miculescu. 



— Se dă cetire procesului-verbal al şedinţei dela 26 Noemvrie 

 şi se admite. 



D. Profesor Mrazec vorbeşte despre «Paleografia forma- 

 ţiunii salif ere din regiunea subcarpatică». D-sa aduce mai 

 multe dovezi cari îl conduc a considera rocele acestei formaţiuni 

 ca fiind, în parte, sedimente de lagune formate sub influenţa unei 

 clime calde de stepă sau desert. Faciesul flişului carpatic, formaţiu- 

 nile de dune din oligocen (gresii de Kliwa) şi caracterul rocelor 

 formaţiunii salifere arată că acestea din urmă sunt depozite 

 ale unei mări muribunde, a mării flişului, care s'a retras treptat, 

 concentrându-se şi dând naştere masivelor de sare. D-l Mrazec 

 arată bolovani din conglomerate salifere, prezentând un lustru 

 excepţional, şi atrage atenţiunea asupra analogiei ce există între 

 acest lustru şi acel al bolovanilor ce se găsesc astăzi în deser- 

 turi. 



In a doua comunicare d-l Profesor Mrazec expune ideile d-sale 

 asupra provenienţei conglomeratelor verzi ale flişului carpatic, a 

 căror întindere e limitată între râurile Buzău şi Putna. 



Bazându-se pe studiul petrografic al rocelor verzi din fliş şi al 

 acelora ce se găsesc în Dobrogea şi ţinând seamă de direcţiunea 

 generală a masivelor variscice, d-sa conchide : că horstul Dobro- 

 gei e subîmpins sub regiunea arcului carpatic şi că pânzele de 

 supracutare ale Carpaţilor s'au revărsat asupra lui în timpul ter- 

 ţiarului, formând conglomeratele în chestiune şi ascunzându-1 în 

 adâncime. D-l Mrazec respinge prin aceasta ipoteza profesorului 

 Zuber, care explica conglomeratele verzi ca fiind aduse de un horst 

 dobrogean extracarpatic, ceeace nu se poate admite, dată fiind 

 direcţiunea horstului variscic spre NNW. 



D-l Dan Rădulescu vorbeşte despre acţiunea pentaclorurei de 

 osfor asupra antrachinonei. 



